

ระเบียบ ชมรมนักบินตำรวจ

ว่าด้วย กองทุนชมรมนักบินตำรวจ

พ.ศ.๒๕๔๔

( แก้ไขเพิ่มเติม พ.ศ.๒๕๕๓ )

..............................................................

ด้วยคณะกรรมการชมรมนักบินตำรวจพบว่า ระเบียบชมรมนักบินตำรวจ ว่าด้วยกองทุนชมรมนักบินตำรวจ พ.ศ.๒๕๔๔ ในหมวด ๓ เรื่อง คณะกรรมการดำเนินการตามระเบียบกองทุนชุมรมนักบินตำรวจ ข้อ ๑๐ และ ข้อ ๑๑ ,หมวด ๕ เรื่องผู้มีสิทธิได้รับการช่วยเหลือ ข้อ ๑๔.๕ และ หมวด ๖ เรื่องขอบเขต และหลักเกณฑ์การให้การช่วยเหลือ ข้อ ๑๕.๔ มีข้อขัดข้องบางประการในการปฏิบัติงานทำให้การบริหารงานชมรมนักบินไม่มีประสิทธิภาพเท่าที่ควร อาศัยอำนาจตามความในข้อ ๒๗ ของระเบียบ ชมรมนักบินตำรวจว่าด้วย กองทุนชมรมนักบินตำรวจ พ.ศ.๒๕๔๔ จึงให้ยกเลิก ระเบียบชมรมนักบินตำรวจ ว่าด้วยกองทุนชมรมนักบินตำรวจ พ.ศ. ๒๕๔๔ ข้อ ๑๐ , ข้อ ๑๑, ข้อ ๑๔.๕ และข้อ ๑๕.๔ โดยให้ใช้ข้อความดังต่อไปนี้แทน คือ

“ ข้อ ๑๐ คณะกรรมการ ให้สมาชิกเลือกตั้งจากสมาชิกชมรมนักบินตำรวจทุกประเภท ยกเว้นสมาชิกกิตติมศักดิ์ โดยให้มีวาระการดำรงตำแหน่งคราวละ ๒ ปี โดยให้เริ่มนับวาระการดำรงตำแหน่งในวันที่ ๑ มิถุนายน ของปีที่จัดให้มีการเลือกตั้ง และสิ้นสุดวาระการดำรงตำแหน่งในวันที่ ๑ มิถุนายน ในปีที่จัดให้มีการเลือกตั้งครั้งต่อไป

สมาชิกจะเป็นกรรมการ ๒ วาระติดต่อกันไม่ได้

-๒ -

ข้อ ๑๑ ให้คณะกรรมการจัดให้มีการเลือกตั้งกรรมการชุดใหม่ภายใน ๙๐ วันก่อนกรรมการชุดเดิมครบวาระการดำรงตำแหน่ง และให้ส่งมอบหน้าที่และทรัพย์สินของชมรมให้กรรมการชุดใหม่ภายใน ๑๐ วัน ก่อนครบวาระการดำรงตำแหน่งของกรรมการชุดเดิม

หากมีเหตุจำเป็นจนไม่สามารถจัดให้มีการเลือกตั้งกรรมการชุดใหม่ภายใน ๙๐ วัน ตามที่กำหนดไว้ในวรรคแรกได้ ให้คณะกรรมการชุดเดิมทำหน้าที่รักษาการไปพลางก่อน และต้องดำเนินจัดให้มีการเลือกตั้งกรรมการชุดใหม่และส่งมอบหน้าที่และทรัพย์สินกันโดยเร็วเท่าที่โอกาสจะทำได้ กรณีเช่นนี้ ให้คณะกรรมการชุดใหม่เริ่มนับวาระการดำรงตำแหน่งนับแต่วันที่ได้รับมอบหน้าที่และทรัพย์สินแล้วเสร็จ และให้สิ้นสุดวาระการดำรงตำแหน่ง ในวันที่ ๑ มิถุนายน ในปีสมัยการเลือกตั้งถัดไป

ข้อ ๑๔.๕ บุคคลอื่น ให้อยู่ในดุลยพินิจของคณะกรรมการ หรือ ประธานกรรมการ ในเบื้องต้นเมื่อทราบข่าวสาร และมีข้อมูลที่เชื้อถือได้ภายในวงเงินไม่เกิน ๑,๕๐๐ บาท

ข้อ ๑๔.๖ องค์กรอื่นๆ ให้อยู่ในดุลยพินิจของคณะกรรมการ หรือประธานกรรมการ ภายในวงเงินไม่เกิน ๑๐,๐๐๐ บาท

ข้อ ๑๕.๔ สมาชิกกิตติมศักดิ์ บุคคลอื่น ให้อยู่ในดุลยพินิจของคณะกรรมการ หรือประธานกรรมการในเบื้องต้นดำเนินการได้ตามนัยข้อ ๑๔.๕ ส่วนรายละเอียดการให้การช่วยเหลือซึ่งเกินกว่าที่กำหนด ต้องได้รับอนุมัติจากที่ประชุมกรรมการ โดยมติเสียงข้างมาก ”

ประกาศ ณ วันที่ เดือน มีนาคม พ.ศ. ๒๕๕๔

พันตำรวจเอก

( ยงยุทธ เชยเดช )

ประธานกรรมการ ชมรมนักบินตำรวจ